CELEX: 32009D0537
Language: lv
Date: 2009-07-08 00:00:00
Title: 2009/537/EK: Komisijas Lēmums ( 2009. gada 8. jūlijs ), ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā (izziņots ar dokumenta numuru C(2009) 5314) (Dokuments attiecas uz EEZ)

11.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 180/18
            
         
      KOMISIJAS LĒMUMS
   
   (2009. gada 8. jūlijs),
   ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā
   (izziņots ar dokumenta numuru C(2009) 5314)
   (Dokuments attiecas uz EEZ)
   (2009/537/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās aktu un jo īpaši tā VI pielikuma 4. nodaļas B iedaļas f) punkta pirmo daļu,
   tā kā:
   
               (1)
            
            
               Ar Bulgārijas un Rumānijas Pievienošanās aktu Bulgārijai ir noteikti pārējas posmi, lai daži piena pārstrādes uzņēmumi izpildītu prasības, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1).
            
         
               (2)
            
            
               Bulgārija ir sniegusi garantijas, ka trīs piena pārstrādes uzņēmumi ir pabeiguši pārkārtošanās procesu un tagad pilnībā atbilst Kopienas tiesību aktiem. Vienam no minētajiem uzņēmumiem ir atļauts pieņemt un bez nodalīšanas pārstrādāt prasībām atbilstošu un prasībām neatbilstošu svaigpienu. Tāpēc šis uzņēmums jāiekļauj VI pielikuma papildinājuma I nodaļas sarakstā. Viens piena pārstrādes uzņēmums, kurš pašlaik ir minēts I nodaļas sarakstā, pārstrādās tikai prasībām atbilstošu svaigpienu, tādēļ to uzskatīs par apstiprinātu ES piena pārstrādes uzņēmumu. Tāpēc minētais uzņēmums jāsvītro no VI pielikuma papildinājuma I nodaļas saraksta.
            
         
               (3)
            
            
               Tāpēc attiecīgi jāgroza Bulgārijas un Rumānijas Pievienošanās akta VI pielikuma papildinājums.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Bulgārijas un Rumānijas Pievienošanās akta VI pielikuma papildinājumu groza saskaņā ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2009. gada 8. jūlijā
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 139, 30.4.2004., 55. lpp.
   
      PIELIKUMS
      Bulgārijas un Rumānijas Pievienošanās akta VI pielikuma papildinājuma I nodaļu groza šādi.
      
                  1.
               
               
                  Pievieno šādu ierakstu:
                  
                              Nr.
                           
                           
                              Veterinārais numurs
                           
                           
                              Uzņēmuma nosaukums
                           
                           
                              Pilsētas/ielas vai ciema/reģiona nosaukums
                           
                        
                              “47
                           
                           
                              2812010
                           
                           
                              ET “Mladost-2-Yanko Yanev”
                           
                           
                              gr. Yambol, ul. “Yambolen” 13”
                           
                        
            
                  2.
               
               
                  Svītro šādu ierakstu:
                  
                              Nr.
                           
                           
                              Veterinārais numurs
                           
                           
                              Uzņēmuma nosaukums
                           
                           
                              Pilsētas/ielas vai ciema/reģiona nosaukums
                           
                        
                              “22
                           
                           
                              BG 2012043
                           
                           
                              “Agroprodukt” OOD
                           
                           
                              
                                          gr. Sliven
                                       
                                    
                                          kv. Industrialen”